**Valsts sabiedrībai ar ierobežotu atbildību**

**„Latvijas Nacionālā opera un balets”**

**Par valsts sabiedrības ar ierobežotu atbildību „Latvijas Nacionālā opera un balets” 2024.gada pārskatu**

Saskaņā ar Publiskas personas kapitāla daļu un kapitālsabiedrību pārvaldības likuma 66.panta pirmās daļas 1. un 2.punktu Kultūras ministrija valsts kapitāla daļu turētāja pārstāves – kultūras ministres Agneses Lāces personā, kura rīkojas uz Latvijas Nacionālās operas un baleta likuma 2.panta pirmās daļas pamata, pārstāvot visu valsts sabiedrības ar ierobežotu atbildību „Latvijas Nacionālā opera un balets”, reģistrācijas Nr.40103208907, (turpmāk – kapitālsabiedrība) reģistrēto pamatkapitālu, pamatojoties uz kapitālsabiedrības Kultūras ministrijā iesniegto kapitālsabiedrības 2024.gada pārskatu un iepazīstoties ar kapitālsabiedrības valdes ziņojumu par 2024.gada pārskatu un kapitālsabiedrības zvērināta revidenta – sabiedrības ar ierobežotu atbildību „D*.*Daņēvičas revidentu birojs”*,* reģistrācijas Nr.40003470111, 2025.gada 29.maija ziņojumu (reģistrēti Kultūras ministrijā 30.05.2025., Nr.2.4-1/2231), nolemj:

1. Apstiprināt kapitālsabiedrības 2024.gada pārskatu.
2. Noteikt, ka kapitālsabiedrības 2024.gada peļņa 25 634 *euro* (divdesmit pieci tūkstoši seši simti trīsdesmit četri *euro*, 00 centi) izlietojama sekojoši:
	1. dividendēs izmaksājamā peļņas daļa, pamatojoties uz likuma „Par valsts budžetu 2025.gadam un budžeta ietvaru 2025., 2026. un 2027.gadam” 24.pantu – 70 % no kapitālsabiedrības pārskata gada peļņas 17 944 *euro* (septiņpadsmit tūkstoši deviņi simti četrdesmit četri *euro*,00 centi);
	2. atlikusī peļņas daļa – 30 % no kapitālsabiedrības pārskata gada peļņas – 7 690 *euro* (septiņi tūkstoši seši simti deviņdesmit *euro*,00 centi) tiek novirzīta kapitālsabiedrības materiāli tehniskās bāzes uzlabošanai, lai īstenotu kapitālsabiedrības investīciju plānā iecerētos ieguldījumus.
3. Uzdot kapitālsabiedrības valdei normatīvajos aktos noteiktajā kārtībā un termiņos iesniegt apstiprināto kapitālsabiedrības 2024.gada pārskatu, zvērināta revidenta 2025.gada 29.maija ziņojumu un dalībnieku sapulces lēmumu par 2024.gada pārskata apstiprināšanu attiecīgajām institūcijām.

Valsts kapitāla daļu turētāja pārstāve –

kultūras ministre (paraksts\*) A.Lāce

\* Dokuments ir parakstīts ar drošu elektronisko parakstu

Katajs 29263983

Marcis.Katajs@km.gov.lv